CELEX: 32012D0461
Language: hu
Date: 2012-08-03 00:00:00
Title: 2012/461/EU: A Bizottság végrehajtási határozata ( 2012. augusztus 3. ) egy új rágógumialap új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről és a 2011/882/EU bizottsági végrehajtási határozat hatályon kívül helyezéséről (az értesítés a C(2012) 5406. számú dokumentummal történt)

7.8.2012   
            
            
               HU
            
            
               Az Európai Unió Hivatalos Lapja
            
            
               L 210/14
            
         A BIZOTTSÁG VÉGREHAJTÁSI HATÁROZATA
   (2012. augusztus 3.)
   egy új rágógumialap új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről és a 2011/882/EU bizottsági végrehajtási határozat hatályon kívül helyezéséről
   (az értesítés a C(2012) 5406. számú dokumentummal történt)
   (Csak az angol nyelvű szöveg hiteles)
   (2012/461/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2007. október 10-én a Revolymer Ltd. vállalat egy új rágógumialap új élelmiszer-összetevőként való forgalomba hozatalát kérelmezte az illetékes holland hatóságoknál.
            
         
               (2)
            
            
               2009. április 23-án Hollandia illetékes élelmiszer-értékelő testülete kibocsátotta előzetes értékelő jelentését. A testület a jelentésben arra a következtetésre jutott, hogy az új rágógumialap élelmiszer-összetevőként való használata biztonságos.
            
         
               (3)
            
            
               A Bizottság 2009. április 30-án valamennyi tagállamnak továbbította az előzetes értékelő jelentést.
            
         
               (4)
            
            
               A 258/97/EK rendelet 6. cikkének (4) bekezdésében meghatározott 60 napos időszak alatt az említett rendelkezésnek megfelelően indokolt kifogásokat emeltek a termék forgalomba hozatala ellen.
            
         
               (5)
            
            
               Ezért 2010. július 2-án konzultációra került sor az Európai Élelmiszerbiztonsági Hatósággal (EFSA).
            
         
               (6)
            
            
               Az EFSA 2011. március 25-én a „Scientific Opinion on the safety of a ’novel chewing gum base (REV-7)’ as a novel food ingredient” (Szakvélemény „új rágógumialap (REV-7)” élelmiszer-összetevőként való használatának biztonságosságáról) című szakvéleményében (2) megállapította, hogy a javasolt használati feltételek és a javasolt beviteli értékek esetén az új rágógumialap biztonságos.
            
         
               (7)
            
            
               Az új rágógumialap megfelel a 258/97/EK rendelet 3. cikke (1) bekezdésében meghatározott kritériumoknak, és ezért az új rágógumialap új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről szóló, 2011. december 21-i 2011/882/EU bizottsági végrehajtási határozatot (3) elfogadták.
            
         
               (8)
            
            
               A 2011/882/EU végrehajtási határozat 2. cikke előírja, hogy az e határozattal engedélyezett új rágógumialap megjelölése az azt tartalmazó élelmiszer címkéjén: „rágógumialap (1,3-butadién, 2-metil homopolimer, maleátozott, észterek polietilénglikol-monometil-éterrel)”.
            
         
               (9)
            
            
               Jóllehet a teljes kémiai név egyértelműen és világosan megnevezi az anyagot, a megnevezés hossza túlságosan nagy helyet foglalhat el az élelmiszert tartalmazó csomagolás címkéjén. Mivel a rágógumit gyakran olyan csomagolásban árulják, amelyen a címkézésre fenntartott felület korlátozott, helyénvaló lenne a címkézéshez egy rövidebb alternatívát javasolni.
            
         
               (10)
            
            
               A CAS (Chemical Abstract Service) nyilvántartási számai (CAS-szám) olyan nemzetközi szabványt képviselnek a kémiai anyagok megjelöléséhez, amely a kémiai elnevezéssel egyenértékű információt nyújt az anyag természetére vonatkozóan.
            
         
               (11)
            
            
               Ezért a teljes kémiai név alternatívájaként helyénvaló a 2011/882/EU végrehajtási határozat által engedélyezett új rágógumialap megjelölésére a CAS nyilvántartási szám használatának engedélyezése az alapot tartalmazó élelmiszer címkéjén.
            
         
               (12)
            
            
               A melléklet félreértésekre adhatott volna okot, mivel a címben csak a kémiai név egy része szerepelt. Emellett a CAS-számot a mellékletben is meg kell adni.
            
         
               (13)
            
            
               Ezért a 2001/882/EU végrehajtási határozatot helyénvaló hatályon kívül helyezni és a fent említett módosításokat tartalmazó új rendelettel felváltani.
            
         
               (14)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott új rágógumialap új élelmiszer-összetevőként forgalomba hozható az Unióban, rágógumikban 8 %-ot nem meghaladó koncentrációban való felhasználás céljából.
   2. cikk
   Az e határozattal engedélyezett új rágógumialap megjelölése az azt tartalmazó élelmiszer címkéjén: „rágógumialap (többek között 1,3-butadién, 2-metil homopolimer, maleátozott, észterek polietilénglikol-monometil-éterrel)”, vagy „rágógumialap (többek között CAS-szám 1246080-53-4)”.
   3. cikk
   A 2011/882/EU végrehajtási határozat hatályát veszti.
   4. cikk
   E határozat címzettje a Revolymer Ltd. vállalat (1 NewTech Square, Deeside Industrial Park, Deeside, Flintshire, CH5 2NT, Egyesült Királyság).
   
      Kelt Brüsszelben, 2012. augusztus 3-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  EFSA Journal 2011;9(4):2127.
   
      (3)  HL L 343., 2011.12.23., 121. o.
   
      MELLÉKLET
      
         Az új rágógumialap részletes leírása
      
      
         A termék leírása
      
      Az új élelmiszer-összetevő egy szintetikus polimer (a szabadalom száma: WO2006016179). Fehértől a törtfehérig változó színű.
      Poliizoprén-graft-maleinsav-anhidriddel (PIP-g-MA) oltott monometoxi-polietilénglikol (MPEG) elágazó polimerjeiből és (kevesebb mint 35 tömegszázalékban) el nem reagált MPEG-ből áll.
      
         CAS-szám 1246080-53-4
      
      
         Az MPEG-gel oltott PIP-g-MA molekulaszerkezete
      
      
         
      
         
      
                  Az 1,3-butadién, 2-metil homopolimer, maleátozott, észterek polietilénglikol-monometil-éterrel/CAS-szám: 1246080-53-4 jellemzői
               
            
                  Nedvesség
               
               
                  kevesebb mint 5 %
               
            
                  Alumínium
               
               
                  kevesebb mint 3 mg/kg
               
            
                  Lítium
               
               
                  kevesebb mint 0,5 mg/kg
               
            
                  Nikkel
               
               
                  kevesebb mint 0,5 mg/kg
               
            
                  Anhidridmaradék
               
               
                  kevesebb mint 15 μmol/g
               
            
                  Polidiszperzitási index
               
               
                  kevesebb mint 1,4
               
            
                  Izoprén
               
               
                  kevesebb mint 0,05 mg/kg
               
            
                  Etilén-oxid
               
               
                  kevesebb mint 0,2 mg/kg
               
            
                  Szabad maleinsavanhidrid
               
               
                  kevesebb mint 0,1 %
               
            
                  Oligomerek (1 000 dalton alatt) összesen
               
               
                  legfeljebb 50 mg/kg
               
            
                  Etilén-glikol
               
               
                  kevesebb mint 200 mg/kg
               
            
                  Dietilén-glikol
               
               
                  kevesebb mint 30 mg/kg
               
            
                  Monoetilénglikol-metil-éter
               
               
                  kevesebb mint 3 mg/kg
               
            
                  Dietilénglikol-metil-éter
               
               
                  kevesebb mint 4 mg/kg
               
            
                  Trietilénglikol-metil-éter
               
               
                  kevesebb mint 7 mg/kg
               
            
                  1,4-Dioxán
               
               
                  kevesebb mint 2 mg/kg
               
            
                  Formaldehid
               
               
                  kevesebb mint 10 mg/kg